kardosdrur/scandi-wiki huggingface dataset:
International Tennis Federation

International Tennis Federation (ITF) er det ledende organ inden for tennis verden over og har 205 nationale tennisforbund som medlemmer, heriblandt Dansk Tennis Forbund.

ITF blev dannet under navnet International Lawn Tennis Federation (ILTF) af 12 nationale tennisforbund i 1913 og blev fra 1924 officielt anerkendt som den organisation, der kontrollerede tennis verden rundt, bl.a. med ILFT Rules of Tennis (de internationale regler for tennis). Ordet lawn blev slettet fra organisationens navn i 1977 i forbindelse med, at tennis sjældent blev spillet på græs længere. 

ITF organiserer tre større landsholdsturneringer – Davis Cup for mænd, Federation Cup for kvinder og Hopman Cup for mixhold. ITF organiserer ligeledes de fire Grand Slam-turnering: Australian Open, French Open, Wimbledon og US Open. Det er derimod ATP og WTA, der arrangerer de fleste andre turneringer på højt internationalt niveau, men ITF arrangerer dog turneringer for niveauet derunder – fx ITF World Tennis Tour, ITF Men's Curcuit og ITF Women's Circuit. Derudover arrangerer ITF også turneringer på spillere under 18 år på ITF World Tennis Tour Juniors.

Referencer

Eksterne henvisninger 

 International Tennis Federation

 
Tennisorganisationer
Internationale sportsorganisationer
Sørøveri ud for Somalia

Sørøveri ud for Somalias kyst har været en trussel mod den internationale søfart siden begyndelsen af Somalias borgerkrig i begyndelsen af 1990'erne. Siden 2005 har mange internationale organisationer, herunder Den Internationale Søfartsorganisation og World Food Programme udtrykt bekymring over stigningen i pirateriet. Pirateriet har bidraget til en stigning i forsendelsesomkostninger og hæmmet leveringen af fødevarehjælp. Halvfems procent af World Food Programs forsendelser ankommer ad søvejen, og skibene har krævet en militær ledsagelse.

I maj 2008 angreb islamiske krigere, der er imod den midlertidige forbundsregering, også piraterne. I august 2008 påtog Task Force 150 sig også at bekæmpe pirateriet ved at indføre et "Maritimt sikkerheds patruljeområde" (Engelsk: Maritime Security Petrol Areal (MSPA)) inden for Adenbugten. Den voksende trussel fra piratvirksomhed har også forårsaget betydelig bekymring i Indien, da de fleste af deres shippingruter passerer gennem Adenbugten. Den indiske flåde reagerede på disse bekymringer ved at udsende et krigsskib i regionen den 23. oktober 2008. I september 2008 meddelte Rusland, at det også snart vil tilslutte sig de internationale bestræbelser på at bekæmpe pirateriet. Men den russiske flådes krigsskibe vil udføre operationer uafhængigt.

Den 7. oktober 2008, vedtog FN's sikkerhedsråd, på grund af en stigning af hiJacks, resolution 1838 for at bekæmpe pirateriet ud for kysten af Somalia ved at udsende flådefartøjer og militærfly. På det 101. møde for International Maritime Organization krævede Indien oprettelsen af en fredsbevarende FN-styrke under samlet kommando for at bekæmpe pirateri ud for Somalia.

I november 2008, begyndte somaliske pirater at kapre skibe også uden for Adenbugten, sandsynligvis for at gå efter skibe der skal til havnen i Mombasa, Kenya.

Den 24. februar 2011, blev en dansk familie taget som gidsler af pirater i det Indiske Ocean og sejlet mod Somalia. Der var syv personer om bord. De blev frigivet efter 197 dage og udbetaling af en løsesum på 16 millioner kr.

Metodologi 
Piraternes måde at kapre skibe er blevet analyseret. Deres angrebsmønster er også fastlagt. De angriber for det meste om dagen med skibe der kan sejle 45 km/t. Som regel har de et moderskib, som de har fra andre skibe, som de har kapret. De skibe, som de har kapret er meget avanceret, hvilket gør, at de kan udvide deres arbejdsområde. Når de angriber, bruger de RPG og skydevåben. Som regel har de altid en aluminiumsstige, som de bruger til komme om bord. Dernæst prøver de at komme ind i kontrolrummet.

Se også 
 Kapringen af MV Leopard - en kapring af et dansk skib i 2011, hvor besætningen sad som gidsler i 838 dage,

Referencer

Eksterne henvisninger 

 2004 vs. 2007 global piracy summary, The Economist 
 Piracy in Somalia: Threatening Global Trade, Feeding Local Wars 
 IUU Fishing and Insecurity Impacts on Somali Fisheries and Marine Resources  
 UNOSAT Somalia maps, including September 2008 SOM Piracy in the Gulf of Aden (highres or lowres) 
 "Piratpatrulje Afrikas Horn" – Rapport fra Dansk Institut for Militære Studier, Marts 2009

Somalia
Gidseltagning
Rentweinsdorf

Rentweinsdorf er en købstad (markt) i Landkreis Haßberge i Regierungsbezirk Unterfranken i den tyske delstat Bayern.
Den er en del af Verwaltungsgemeinschaft Ebern.

Geografi 
Rentweinsdorf ligger i Region Main-Rhön.
 
I kommunen ligger ud over Rentweinsdorf landsbyerne Losbergsgereuth, Rentweinsdorfer Hauptwald, Salmsdorf, Sendelbach og Treinfeld.

Seværdigheder 
Schloss Rentweinsdorf, bygget mellem 1750 og 1762, udgør sammen med den overfor liggende kirke Heilige Dreifaltigkeit, bygget mellem 1597 og 1600, centrum i Rentweinsdorf.

Eksterne henvsininger
Filipendulion

Filipendulion er en gruppe af plantesamfund, som er knyttet til høslet- og græsningsenge på fugtig, næringsrig bund.

Klassificering
 Klasse: Molinio-Arrhenatheretea (Samfund på høslæt- og græsningsenge)
 Orden: Molinietalia caeruleae
 Samfund: Molinion caeruleae
 Samfund: Filipendulion
 Samfund: Cnidion dubii
 Samfund: Juncion acutiflori
 Samfund: Calthion
 Orden: Arrhenatheretalia
 Samfund: Arrhenatherion elatioris
 Samfund: Polygono-Trisetion
 Samfund: Cynosurion
 Samfund: Poion alpinae

Karakterplanter
Den følgende liste viser nogle af de arter, som er karakteristiske for denne gruppe af plantesamfund.

Plantesamfund
P. Carl Petersen

Peter Carl Ludvig Petersen (født 2. oktober 1863 i Landskrona, død 22. februar 1945 i Gentofte) var en dansk grosserer og medstifter af Nordisk Kaffe-Kompagni. Han grundlagde P. Carl Petersens Kollegium.

Han blev født i Landskrona den 2. oktober 1863 af danske forældre og voksede op i beskedne kår. I en alder af blot 9 år mistede han sin far, købmand Bertel Petersen. Moren flyttede derpå til Flensborg, hvor P. Carl Petersen kom til at gå i skole, og hvor han tog præliminæreksamen. Som 15-årig kom han i lære hos en købmand i Svendborg, hvor han fik sine første erfaringer inden for handelserhvervet.

Efter sin læretid fik han til opgave at lede og organisere oprettelsen af Singer Symaskine og Cycle Co.'s agenturer i et antal jyske byer. I 1888 rejste han til København for at etablere sig som selvstændig erhvervsdrivende. Han begyndte småt i et kontorlokale i Vester Voldgade 11.

Petersen forsøgte sig nu indenfor flere brancher, og det lykkedes ham at få afsluttet en vellønnet forretning på et parti kaffe, hvilket dermed blev begyndelsen på den grossistvirksomhed, der under navnet Firma P. Carl Petersen i årenes løb udviklede sig til et verdensomspændende firma med afdelinger i hele Europa.

Han stiftede i 1896 sammen med kaffeeksperten Hans Jørgensen kaffebrænderiet A/S Nordisk Kaffe-Kompagni. I 1908 blev Petersen administrerende direktør for dette selskab og derudover formand for selskabets bestyrelse. Forretningen gjorde ham til en holden mand.

Petersen blev i en ung alder ramt af tuberkulose, der nødvendiggjorde adskillige ophold på sanatorier. Efter et langvarigt rekreationsophold på Vejlefjord Sanatorium, der helbredte ham for tuberkulosen, oprettede han i taknemmelighed den 21. april 1915 Helbredelsesfondet, stiftet af grosserer P. Carl Petersen og hustru. IHelbredelsesfondet blev ophævet i 1987 og aktiverne overført til Legatet P. Carl Petersens Kollegium.

På sin 65-års fødselsdag, den 2. oktober 1928 stiftede P. Carl Petersen yderligere af sin store formue en fond, P. Carl Petersens Fond, som støtter lægevidenskaben.

P. Carl Petersen var ved sin død som 81-årig i 1945 kommandør af dannebrog af 1. grad og dannebrogsmand. Han var barnløs, og hans villa Skovbakken blev testamenteret til kollegium.

Filantroper fra Danmark
Legatstiftere fra Danmark
Danskere i 1800-tallet
Danskere i 1900-tallet
Danskere født i Sverige
Kommandører af 1. grad af Dannebrog
Grosserere fra Danmark
Personer i Kraks Blå Bog (afdøde)
Personer i Dansk Biografisk Leksikon
Riedbach

Riedbach er en kommune i Landkreis Haßberge i Regierungsbezirk Unterfranken i den tyske delstat Bayern.
Den er en del af Verwaltungsgemeinschaft Hofheim in Unterfranken.

Geografi 
Riedbach ligger i Region Main-Rhön i landskabet "Unteren Haßgau" ved den sydvestlige ende af Naturpark Haßberge.

Eksterne henvisninger
Nordisk Kaffe-Kompagni

A/S Nordisk Kaffe-Kompagni var en dansk kaffegrossistvirksomhed og et kaffebrænderi, stiftet 1896 af Hans Chr. Jørgensen fra Beckett & Meyer og P. Carl Petersen, der fra 1908 var selskabets direktør og bestyrelsesformand.

Den stiftende aktiekapital var på 200.000 med en reservefond på 150.000 kr. Den årlige omsætning var i 1906 ca. 3 mio. kr. og samme år var der ca. 70 faste arbejdere og funktionærer og 50-80 periodiske kaffepillersker.

Det nystartede firma blev en af de første virksomheder, der lagde sit hovedsæde og lager i Københavns Frihavn, hvor pakhus og kontorbygning blev tegnet af arkitekt K.A. Ludvigsen, og det nye brænderi opført efter tegning af Valdemar H. Hammer. Firmaets bygninger på nuværende Gittervej, ved siden af Nordisk Fjers tidligere fabriksbygning, findes stadig, men er voldsomt ombyggede.

Direktion 

 1896-1908: Christian Jørgensen
 1908-1945: P. Carl Petersen
 1963-1973: Erik Hedegaard

Kilder 
 Harald Weitemeyer, V.A. Falbe-Hansen og Harald Westergaard, J.P. Trap: Kongeriget Danmark, bd. I. Indledende beskrivelse af Danmark, Kjøbenhavn og Frederiksberg, København: G.E.C. Gad 1906, s. 462. Online

Danske virksomheder etableret i 1896
Grossistvirksomheder i Danmark
Tidligere virksomheder i København
Industribygninger i København
Østerbro
UNFCCC

UNFCCC eller FCCC (United Nations Framework Convention on Climate Change) er en FN-konvention, der blev vedtaget under en miljø- og udviklingskonference, UNCED, i Rio de Janeiro i 1992. Den har til formål at mindske udledningen af drivhusgasser, men har ikke nogen bindende krav. Konventionen betragtes som en forløber for Kyoto-aftalen fra 1997.

Danmark ratificerede konventionen 27. april 1993. Efter at konventionen trådte i kraft i 1994, har staterne haft årlige partsmøder (Conferences of the Parties – COP) for at evaluere fremdriften og for at forhandle sig mere bindende protokoller for traktaten.

COP-konferencer

COP15 

COP15 (Conferences of the Parties), FNs 15. klimakonference, en videreførelse af FN-konventionen UNFCCC, som blev afholdt i København fra 7. december 2009 til 18. december 2009. Dette møde resulterede i en ikke bindende politisk hensigtserklæring.

CO2 i atmosfæren er i 2008 35% højere end da industrialiseringen startede.

Det overordnede mål for COP15, var at opnå en ny verdensomspændende klimaaftale, som erstatning for Kyoto-aftalen når den udløber. Man nåede dog kun frem til en hensigtserklæring Copenhagen Accord der ikke er juridisk bindende.

COP16 

Fandt sted i Mexico City december 2010.

COP17 

COP17 fandt sted i Durban i Sydafrika fra 28. november og var sat til at slutte 9. december 2011, men blev forlænget til den 11. december 2011 om morgenen. Mødet endte med at de 194 deltagende nationer blev enige om en "køreplan", der skal sikre indgåelsen af en global aftale i 2015 med ikrafttræden i 2020. Samtidig blev man enige om at forlænge klimamålene fra Kyotoprotokollen.

COP25 
COP25 fandt sted i Madrid i Spanien fra den 2. december til den 13. december 2019 under chilensk ledelse. Mødet var oprindeligt planlagt til at skulle afholdes i Brasilien og var derefter planlagt til Chiles hovedstad Santiago de Chile, men planen blev ændret som følge af protesterne i Chile i 2019.

Kilder

Eksterne henvisninger 

 COP15 Copenhagen 2009, hjemmeside 

Bæredygtig udvikling
FN
Traktater
Klimapolitik
Økologi
Etableret i 1992
Pelopidas

Pelopidas (410 f.Kr. – 364 f.Kr.) var en embedsmand og general fra Theben.

Baggrund 
Pelopidas var søn af Hippoclus og kom fra et velhavende højklassesamfund.
Da han var kom i hæren, steg han hurtigt i rang. Pelopidas er bl.a. kendt for at skabe en alliance mod Sparta, den mægtigste stat. De to største stater i alliancen var thebanerne og arkadierne.
Plutarch beskriver Pelopidas som en af de mest loyale og frygtløse krigere gennem tiderne, som altid satte sit folk og land foran sig selv. Derfor var han meget respekteret af sit folk. Penge betød intet for ham. Da hans venner prøvede at overbevise ham om, at penge er nødvendige, svarede han blot ”Ja, for den mand der” og pegede på en blind og lam mand.

Historisk kontekst 
I Grækenland fik en række begivenheder betydning for Pelopidas: Cleomenes d. 2. slog sin bror Agesipolis d. 2. af tronen som "agiad", konge af Sparta. Der var to kongelinjer: agiaderne og eurypontiderne. De stammer fra Eurysthenes og Procles, som begge nedstammer fra Heracles. Agiaderne var eurypontiderne overlegne. Kong Agesilaus kom på tronen i Sparta.
Han indledte et angreb på Arkadien. Arkadierne blev afvist hjælp af Athen og vendte sig imod Theben, som accepterede at hjælpe. Epaminodas fra Theben kom med en hær med Pelopidas som general, men han fandt ud af, at spartanerne havde forladt Arkadien, og valgte at forfølge dem.
Med hjælp fra Theben blev den arkadiske by Megalopolis bygget færdig, og byen blev et demokrati.

Bedrifter 
Plutarch har angivet, at Pelopidas første gang var i krig i 384 f.Kr. mod spartanerne ved Mantineia. Han blev hårdt kvæstet, men reddet af den arkadiske hær.
I 383 blev Thebens fæstning angrebet af spartanerne, og Pelopidas måtte flygte til Athen. Han samlede en hær i Athen for at gå i krig, og i 379 angreb den, og spartanerne måtte overgive sig. Han blev udnævnt til boeotarch og samlede en elitehær på 300 soldater, der slog spartanerne ved Leuctra; det var et af de første tegn på, at spartanerne ikke længere var overlegne i krigsførelse.
I 369 drog Pelopidas og thebenerne i krig igen, nu mod den makedoniske stormagt under Alexander. De vandt det første slag, men Alexander angreb og tog Pelopidas til fange. Først efter to ekspeditioner fik thebenerne Pelopidas tilbage.
I 367 mødtes Alexander og Pelopidas for at forhandle, men Pelopidas søgte at dræbe Alexander, men Alexanders vagter dræbte Pelopidas på stedet.

Pelopidas' indflydelse på eftertiden 
Thebens folk var i sorg efter Pelopidas' død. Det førte til en samling af en hær på 7000 soldater for at få hævn. Alexander var svækket og måtte overgive sig til thebenerne og underordne sig de thebenske generaler.

Litteratur 
 Plutarch, The parallel lives, The life of Pelopidas http://penelope.uchicago.edu/thayer/e/roman/texts/plutarch/lives/pelopidas*.htm
 A History of The Greek City States 700-338 B.C. af Raphael Sealey

Politikere fra antikkens Grækenland
Tjek fødsels- og dødsår
Michael Færk Christensen

Michael Færk Christensen (født 14. februar 1986 i Hobro, Danmark) er en dansk cykelrytter, som kører både landevejscykling og banecykling. På landevejen kører han for Glud og Marstrand Horsens.

Han var en del af det danske hold, der ved OL i Beijing 2008, fik sølv i 4 km holdforfølgelsesløb for mænd.

Eksterne henvisninger 

 

Mandlige cykelryttere fra Danmark
Personer fra Hobro
Olympiske sølvmedaljevindere fra Danmark
Børnemusik

Børnemusik kan defineres som al musik der er skrevet til, for, evt. af børn. Specielt for denne definition: Musik med tekster der er børnerelaterede. Ellers ikke begrænset til musikgenrer såsom Rock, Pop og Jazz.

Musik
Musik
Ungdoms-EM i håndbold (piger)

Ungdomseuropamesterskabet i håndbold for piger var et mesterskab for europæiske pigehåndboldlandshold. Mesterskabet blev arrangeret af European Handball Federation og afviklet i perioden 1992-2003, hvorefter det blev afløst U.17-EM for piger.

Medaljestatistik 1997-2003På EHF's side om ungdoms-EM 1994  mangler resultaterne af placeringskampene, semifinalerne, bronzekampen og finalen, og holdenes endelige placering ved dette mesterskab kan derfor ikke bestemmes.

{| class="wikitable" style="text-align:center;"
! width="40px"|Plac.
! width="120px"|Land
! style="background:gold;" width="45px"|Guld
! style="background:silver;" width="45px"|Sølv
! style="background:#cc9966;" width="45px"|Bronze
! width="45px"|Total
|-
| 1.
| align="left"| Rusland
| 2
| 1
| 1
| 4
|-
| 2.
| align="left"| Rumænien
| 1
| 1
| -
| 2
|-
| 3.
| align="left"| Spanien
| 1
| -
| -
| 1
|-
| 4.
| align="left"| Tyskland
| -
| 1
| 1
| 2
|-
| 5.
| align="left"| Norge
| -
| 1
| -
| 1
|-
| 6.
| align="left"| Ungarn
| -
| -
| 2
| 2
|}

Mesterskaber 1992-2003 
{| class="wikitable"
! width="50px"|Turn.
! width="100px"|Værtsland
! style="background:gold;" width="120px"|Guld
! style="background:silver;" width="120px"|Sølv
! style="background:#cc9966;" width="120px"|Bronze
! Danmarks plac.
|-
| align="center"|1992
| Ungarn
|  Norge
|  Danmark
|  
| Nr. 2
|-
| align="center"|1994
| Litauen
|  
|  
|  Danmark
| Nr. 3
|-
| align="center"|1997
| Østrig
|  Spanien
|  Norge
|  Rusland
| Nr. 5
|-
| align="center"|1999
| Tyskland
|  Rumænien
|  Rusland
|  Tyskland
| Nr. 7
|-
| align="center"|2001
| Tyrkiet
|  Rusland
|  Tyskland
|  Ungarn
| Kvalifikation
|-
| align="center"|2003
| Rusland
|  Rusland
|  Rumænien
|  Ungarn
| Nr. 4
|}

Kilder / eksterne henvisninger 
 European Handball Federation

Noter 

EM i håndbold
Etableret i 1992
Ophørt i 2003
Kvindehåndbold
Junior-EM i håndbold (kvinder)

Junioreuropamesterskabet i håndbold for kvinder var et mesterskab for europæiske kvindehåndboldlandshold. Mesterskabet blev arrangeret af European Handball Federation og afviklet hvert andet år i perioden 1996-2002, hvorefter det blev afløst af U/19-EM for kvinder.

Medaljestatistik 1996-2002 

{| class="wikitable" style="text-align:center;"
! width="40px"|Plac.
! width="120px"|Land
! style="background:gold;" width="45px"|Guld
! style="background:silver;" width="45px"|Sølv
! style="background:#cc9966;" width="45px"|Bronze
! width="45px"|Total
|-
| 1.
| align="left"| Rumænien
| 2
| -
| -
| 2
|-
| 2.
| align="left"| Rusland
| 1
| 1
| 2
| 4
|-
| 3.
| align="left"| Danmark
| 1
| -
| -
| 1
|-
| rowspan="3" valign="top"|4.
| align="left"| Ukraine
| -
| 1
| -
| 1
|-
| align="left"| Litauen
| -
| 1
| -
| 1
|-
| align="left"| Ungarn
| -
| 1
| -
| 1
|-
| rowspan="2" valign="top"|7.
| align="left"| Kroatien
| -
| -
| 1
| 1
|-
| align="left"| Spanien
| -
| -
| 1
| 1
|}

Mesterskaber 1996-2002 
{| class="wikitable"
! width="50px"|Turn.
! width="100px"|Værtsland
! style="background:gold;" width="120px"|Guld
! style="background:silver;" width="120px"|Sølv
! style="background:#cc9966;" width="120px"|Bronze
! Danmarks plac.
|-
| align="center"|1996
| Polen
|  Danmark
|  Ukraine
|  Rusland
| Nr. 1
|-
| align="center"|1998
| Slovakiet
|  Rumænien
|  Litauen
|  Rusland
| Kvalifikation
|-
| align="center"|2000
| Frankrig
|  Rumænien
|  Rusland
|  Kroatien
| Nr. 10
|-
| align="center"|2002
| Finland
|  Rusland
|  Ungarn
|  Spanien
| Kvalifikation
|}

Kilder / eksterne henvisninger
European Handball Federation

EM i håndbold
Etableret i 1996
Ophørt i 2002
Kvindehåndbold
Gehenna

Gehenna (græsk: γέεννα, geènna), fra hebraisk Gehinnom (rabbinsk hebraisk: /) er betegnelser afledet fra et sted udenfor oldtidens Jerusalem, kendt i den hebraiske Bibel (Det gamle testamente) som "Dalen til Hinnoms søn" (hebraisk:  eller , Gai Ben-Hinnom).

Gehenna er i jødedommen, kristendommen og islam symbolet på dommens dag, og benyttes som synonym for ordet "helvede" (oldnordisk - dødsrige).

Betegnelsen "Gehenna" er afledt fra stedet "Hinnoms søns dal", der befinder sig sydvest for Jerusalem. Dette sted var på et tidspunkt benyttet af israelitterne til afgudsdyrkelse, og blev senere brugt som losseplads for skidt og affald hvor det kunne afbrændes. Stanken der udgik fra denne dal samt den uophørlige ild der brændte der, gjorde den senere til et symbol på helvede (Matt. 5:22)

Bibelen beskriver følgende begivenheder i profeten Jeremias' bog, der fandt sted i det 7. århundrede f.Kr. i Hinnoms søns dal: "Fordi de (Israelitterne) forlod Mig og gjorde gjorde dette sted fremmed og tændte offerild der for andre guder, som hverken de eller deres fædre før kendte til, og Judas konger fyldte dette sted med skyldfries blod, og de byggede ba'alshøjene for at brænde deres børn i ild som brændofre til Ba'al, hvad jeg ikke havde påbudt eller talt om, og hvad aldrig var opkommet i min tanke. Se, derfor skal dage komme, lyder det fra Herren, da dette sted ikke mere skal hedde Tofet og Hinnoms søns dal, men Morddalen." 

Ovenstående bibelske beretning om menneske-ofringer i "Tofet" eller "Hinnoms søns dal" i det 7.-6. århundrede f.Kr., er arkæologisk bevidnet. Knogler af børn ofret ved Tofet til gudinden Tanit i det Fønikiske Kartago  samt levn fra børneofringer i antikkens Syrien og Palæstina er blevet fundet ved arkæologiske udgravninger. Lærde som P. Mosca (1975) ved Harvard Universitetet, har konkluderet at Jeremias' ord vedrørende det, at Ba'al kultens tilhængere "fyldte dette sted med skyldfries blod", er bogstavelig.

I Det Nye Testamente:
 Gehenna: Matthæus.5:22,29,30, 10:28, 18:9, 23:15,33. Markus.9:43,45,47, Lukas. 12:5, Jakobsbrevet 3:6.
 Hades: Matthæus.11:23 16:18. Lukas 10:15. Apostlenes Gerninger 2:27,31. 1 Kor 15:55. Åbenbaring 1:18 6:8 20:13,14

Referencer

Helvede
Kristen eskatologi
Jødedom
Islamisk eskatologi
Sand am Main

Sand am Main (eller: Sand a.Main) er en kommune i Landkreis Haßberge i Regierungsbezirk Unterfranken i den tyske delstat Bayern.
Navnet Sand am Main kommer sandsynligvis fra stenbrudene med den lokale sandsten (:de:Sander Sandstein), i den sydlige del af kommunen, og deres afskibning på floden Main mod Holland.

Geografi 
Sand ligger ved grænsen mellem Naturpark Steigerwald og Maindalen. Kommunen består af to dele, der adskilles af floden. De nordligt liggende dele af kommunen ligger i et oversvømmelsesområde.

Sand am Main ligger i et vindistrikt, og der afholdes en årlig vinfest der tiltrækker omkring 50.000 mennesker.

Weblinks
Stettfeld

Stettfeld er en kommune i Landkreis Haßberge i Regierungsbezirk Unterfranken i den tyske delstat Bayern.
Den er en del af Verwaltungsgemeinschaft Ebelsbach.

Geografi 
Stettfeld ligger i Region Main-Rhön.
Theres

Theres er en kommune i Landkreis Haßberge i Regierungsbezirk Unterfranken i den tyske delstat Bayern.
Den er administrationsby for Verwaltungsgemeinschaft Theres. Den ligger på flodbredden til Main, omkring 40 kilometer vest for Bamberg og 20 kilometer øst for Schweinfurt.

Historie 
Theres er nævnt første gang i 802 i forbindelse med et tidligere benediktinerkloster på stedet.

Sammenlægning 
Kommunen blev dannet ved en områdereform i Bayern i 1978 ved sammenlægning af de tidligere kommuner Obertheres, Untertheres og Buch. I 1974 blev Horhausen også indlemmet i kommunen.
ITF

ITF har flere betydninger:
 International Taekwondo Federation – internationalt Taekwondo-forbund
 International Tennis Federation – internationalt tennis-forbund
 International Transport Workers' Federation – international sammenslutning for transportarbejdere
Untermerzbach

Untermerzbach er en kommune i Landkreis Haßberge i Regierungsbezirk Unterfranken i den tyske delstat Bayern.

Geografi 
Untermerzbach ligger i Region Main-Rhön.
 
I kommunen er der ud over Untermerzbach landsbyerne Gereuth, Gleusdorf, Hemmendorf, Memmelsdorf i.UFr., Obermerzbach, Wüstenwelsberg, Recheldorf og Buch.

Seværdigheder 

 Schloss Untermerzbach
 Schloss Gleusdorf
 Schloss Gereuth
 Synagoge Memmelsdorf

Eksterne henvisninger 

 Synagoge Memmelsdorf
Wonfurt

Wonfurt er en kommune i Landkreis Haßberge i Regierungsbezirk Unterfranken i den tyske delstat Bayern.
Den en del af Verwaltungsgemeinschaft Theres.

Geografi 
Wonfurt ligger i nærheden af landkreisen administrationsby Haßfurt.
 
Ud over Wonfurt, er der i kommunen landsbyerne Ampfach, Steinsfeld og Reinhardswinden.

Eksterne henvisninger 

 Schloss Wonfurt
Asgårdsvej

Asgårdsvej kan henvise til flere stednavne:

 Asgårdsvej (Frederiksberg) – en vej på Frederiksberg i/ved København
 Asgårdsvej (Horsens) – en vej i Horsens
 Asgårdsvej (Nordborg) – en vej i Nordborg
 Asgårdsvej (Ringsted) – en vej i Ringsted
 Asgårdsvej (Silkeborg) – en vej i Silkeborg
 Asgårdsvej (Slagelse) – en vej i Slagelse

Se også Asgård